Geelkrans 2. (Ook sommer huiswerk) - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Geelkrans 2. (Ook sommer huiswerk)
Posted by Josef Steyn on March 31, 2021 at 10:51am
Na aanleiding van Hennie se voorstel plaas ek 'n foto van dieselfde rots wat op 'n ander middag geneem is. Met hierdie foto's het ek elke keer 'n probleem gehad met my en die driepoot se skaduwee. JJ, ek kan jou voorstel oorweeg, maar as Stilbaaiers die foto sien sal hulle dadelik wil weet hoekom die see nou aan die verkeerde kant lê!!
Johan Ayres March 31, 2021 at 9:32pm
90% van die tyd stem ek met Hennie saam, maar hier sien ek nie wat hy sien nie. Ek hou van die komposisie net soos dit is. Trouens, die klipformasie aan die linkerkant is vir my pragtig en dien vir my as 'n sterker inleidende lyn na die grot as die skaduwee en klip aan die regterkant. Maar, hoe ons ook al verskil en die foto sien, dit bly 'n pragtige foto.
Hennie Cronjé March 31, 2021 at 4:21pm
Dankie vir hierdie weergawe, maar ek voel nog steeds die eintlike foto lê in die regter helfte van die foto. Die klip regs onder met die diagonale skaduwee wat na die donker grot wys, vorm 'n uitstekende voor- en agtergrond met 'n leidende lyn tussen hulle.
Dis die mooiste rotse Josef en ek glo dat 'n fotograaf hier nogal 'n tyd kan deurbring. Dit lyk soos sandsteen formasies